I skoletiden var Barney en god elev frem til Homer lurte ham til å ta sin første øl. Siden har han vært alkoholiker, selv om han var tørrlagt mellom sesong 11 og 15 av serien. Han bor i en enkel hybel i Springfield sentrum, ikke langt unna byens gamle fengsel, men hans andre, til tider første, hjem er Moe's Tavern. Et av hans mest markante kjennetegn er hyppige og kraftige rap. Når det ikke er alkohol tilgjengelig, kan Barney drikke nesten hva som helst, inkludert terpentin, lakk og bremseveske.